ግብርን በአግባቡ የሚከፍል ማህበረሰብ ለመፍጠር ብርቱ ጥረት ያስፈልጋል – ፕሬዝዳንት ሳህለወርቅ ዘውዴ
”ግብርን በአግባቡ የሚከፍል ማህበረሰብ መፍጠርና መብቱን በአግባቡ የሚጠይቅ ህብረተሰብ መገንባት ለአገር እድገት የሚኖረው አስተዋፅኦ ከፍተኛ ነው” ሲሉ ፕሬዚዳንት ሳህለወርቅ ዘውዴ ተናገሩ።”ግዴታዬን እወጣለሁ፣ መብቴን እጠይቃለሁ” በሚል መሪ ሃሳብ እየተካሄደ የሚገኘው የግብር ንቅናቄ አካል የሆነው “ ” የኪነ-ጥበብ ዝግጅት በሚሊኒየም አዳራሽ በትላንትናው ዕለት ተካሂዷል፡፡በዚህ ወቅት ፕሬዚዳንት ሳህለወርቅ ዘውዴ እንዳሉት፤ ‘ግብር በመክፈሌ የሌላውን ዜጋ ህይወት እለውጣለሁ አገሬን እወዳለሁ’ የሚል ዜጋን ለማፍራት ጥረት ማድረግ ያስፈልጋል።መንግስት ግብር የማይከፍሉ ዜጎች ላይ እርምጃ ከመውሰድ በፊት ማስተማር ይቀድማል በሚል መድረኩ እንደተዘጋጀም ተናግረዋል፡፡ግብር ለአንድ አገር ህዝብ መሰረታዊ ፍላጎት መሟላት ወሳኝ በመሆኑ ሁሉም ሊረባረብ እንደሚገባ አስገንዝበዋል።”የግብር ግዴታውን በመወጣት የሌላውን ዜጋ ህይወት እለውጣለሁ” የሚል አገሩን የሚወድ አስተሳሰብ ያለውን ዜጋን ማፍራት ያስፈልጋል ብለዋል።ግብር የአንድን አገር ህልውና ለማስቀጠል፣ የህብረተሰቡን የመሰረተ ልማትና የጤና፣ የትምህርትና ሌሎች ፍላጎቶች ለማሟላት ወሳኝ ሚና ስላለው ሁሉም የግብር ግዴታውን እንዲወጣ ጥሪ አቅርበዋል። (ኢዜአ) 